കാര്ഷിക നിയമങ്ങളില് പ്രധാനമന്ത്രിയ്ക്കെതിരെ അമേരിക്കയിലെ പ്രവാസി സമൂഹം പ്രതിഷേധിക്കണം ആഹ്വാനവുമായി രാകേഷ് ടികായത് ന്യൂഡല്ഹി : കാര്ഷിക നിയമങ്ങളില് പ്രധാനമന്ത്രി നരേന്ദ്ര മോദിയ്ക്കെതിരെ പ്രതിഷേധിക്കാന് അമേരിക്കയിലെ പ്രവാസികളോട് ആഹ്വാനം ചെയ്ത് ഭാരതീയ കിസാന് യൂണിയന് നേതാവ് രാകേഷ് ടികായത്. ബികെയുവിന്റെയും സംയുക്ത കിസാന് മോര്ച്ചയുടെയും പതാകകളേന്തി പ്രതിഷേധിക്കാനാണ് നിര്ദ്ദേശം. ദേശീയ മാദ്ധ്യമത്തോട് പ്രതികരിക്കുന്നതിനിടെയായിരുന്നു ടികായത്തിന്റെ ആഹ്വാനം. കാര്ഷിക നിയമങ്ങള്ക്കെതിരെ സമരം ചെയ്യുന്ന പ്രതിഷേധക്കാര്ക്ക് ഐക്യദാര്ഢ്യം പ്രഖ്യാപിച്ച് മോദിയ്ക്കെതിരെ അമേരിക്കയിലെ പ്രവാസി സമൂഹം പ്രതിഷേധിക്കണമെന്ന് രാകേഷ് ടികായത് പറഞ്ഞു. അമേരിക്കയിലെ പ്രവാസികളും തങ്ങളുടെ കുടുംബാംഗങ്ങളാണ്. അതുകൊണ്ടുതന്നെ അവര്ക്കും ആശങ്കയറിയിക്കാം. തങ്ങളുടെ പ്രതിഷേധങ്ങളെ പ്രധാനമന്ത്രി ചെവിക്കൊള്ളുന്നില്ലെന്നും രാകേഷ് ടികായത് ആരോപിച്ചു. കഴിഞ്ഞ പത്ത് മാസക്കാലമായി കാര്ഷിക നിയമങ്ങള്ക്കെതിരെ പ്രതിഷേധക്കാര് അതിര്ത്തിയില് സമരം ചെയ്യുകയാണ്. ഈ സാഹചര്യത്തില് തങ്ങളെക്കുറിച്ച് പ്രധാനമന്ത്രിയെ ഓര്മ്മപ്പെടുത്തണം. അതിര്ത്തിയിലെ സമരം വെറും വിഡ്ഢിത്തമല്ലെന്ന് ബോധിപ്പിക്കണമെന്നും രാകേഷ് ടികായത് കൂട്ടിച്ചേര്ത്തു.